

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΕΣΩΤΕΡΙΚΩΝ**

**ΓΡΑΦΕΙΟ ΤΥΠΟΥ Αθήνα, 6 Σεπτεμβρίου 2018**

­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ταχ. Δ/νση: Σταδίου 27 και Δραγατσανίου 2,**

**101 83 Αθήνα**

**Τηλ.: 213 136 4915, 213 136 4916**

**FAX: 213 136 4402**

**E-mail: pressoffice@ypes.gr**

**ΔΕΛΤΙΟ ΤΥΠΟΥ**

**«ΦιλόΔημος»: 105 εκατ. ευρώ για νέα έργα Ύδρευσης και Αποχέτευσης – Οι πρώτες εντάξεις έργων για την αποκατάσταση ΧΑΔΑ**

Νέες χρηματοδοτήσεις ΟΤΑ από το πρόγραμμα «ΦιλόΔημος», ύψους 105 εκατομμυρίων ευρώ ενεργοποιούνται με απόφαση του Υπουργού Εσωτερικών, **Αλέξη** **Χαρίτση**, για 35 νέα έργα ύδρευσης και αποχέτευσης, αλλά και για τα πρώτα έργα αποκατάστασης τεσσάρων Χώρων Ανεξέλεγκτης Διάθεσης Απορριμμάτων (ΧΑΔΑ) στον **Δήμο Κύμης-Αλιβερίου**, από τους 19 συνολικά ΧΑΔΑ, που εντάσσονται στο πρόγραμμα.

Η υλοποίηση του προγράμματος «ΦιλόΔημος» συνεχίζεται με γρήγορους ρυθμούς από το Υπουργείο Εσωτερικών, σε συνεργασία με το Υπουργείο Οικονομίας και Ανάπτυξης, στο πλαίσιο της κυβερνητικής στρατηγικής για την αναπτυξιακή ενίσχυση των Δήμων, τη λύση χρόνιων προβλημάτων των τοπικών κοινωνιών και τη βελτίωση της ζωής των πολιτών. **Όπως έχει επισημάνει ο κ. Χαρίτσης, η αξιοποίηση όλων των χρηματοδοτικών εργαλείων για την ενίσχυση των δήμων είναι κρίσιμη και συνδέεται ευθέως με την συνολική προσπάθεια που γίνεται για την παραγωγική ανασυγκρότηση της ελληνικής οικονομίας.**

Η ολοκλήρωση των έργων για την αποκατάσταση των ΧΑΔΑ εκτός από την προστασία του περιβάλλοντος, βάζει τέλος στα βαριά πρόστιμα που καλείται να πληρώνει η χώρα για καταδικαστικές αποφάσεις του Ευρωπαϊκού Δικαστηρίου.

Η μεγάλη ανταπόκριση των Οργανισμών Τοπικής Αυτοδιοίκησης καταδεικνύει την μεγάλη ανάγκη για τα έργα και τις δράσεις που περιλαμβάνονται στις προσκλήσεις του «ΦιλόΔημου» και τοαποτέλεσμα ξεπερνά όλες τις προσδοκίες. Μέσα σε μόλις 80 ημερολογιακές ημέρες, από τις 15 Ιουνίου 2018 μέχρι σήμερα, έχουν εγκριθεί 105 έργα ύδρευσης και αποχέτευσης συνολικού προϋπολογισμού 351.477.350,86 εκατ. Ευρώ.

Ακολουθεί ο πίνακας των νέων έργων και τα ποσά χρηματοδότησης.

**Πρόσκληση Ι «Βελτίωση των Υποδομών των Δικτύων Ύδρευσης»**

|  |  |  |
| --- | --- | --- |
| **Κύριος του Έργου** | **Τίτλος Πρότασης** | **Ποσό Χρηματοδότησης** |
| ΔΕΥΑ Μείζονος Περιοχής Βόλου | Προμήθεια και εγκατάσταση συστήματος τηλελέγχου τηλεχειρισμού και ελέχγου διαρροών δικτύων ύδρευσης  Δ.Ε. Μακρινίτσας, Πορταριάς, Ιωλκού, Αγριάς, Αρτέμιδας του Δήμου Βόλου | 2.634.100,00 € |
| ΔΕΥΑ Αγιάς | Αντικατάσταση εσωτερικών δικτύων ύδρευσης σε οικισμούς του Δήμου Αγιάς | 2.287.096,77 € |
| ΔΕΥΑ Λιβαδειάς | Αναβάθμιση δικτύων ύδρευσης και εγκατάσταση συστημάτων ελέγχου διαρροών Δήμου Λιβαδειάς | 2.548.714,93 € |
| ΔΕΥΑ Λάρισας | Αντικατάσταση παλαιωμένων αγωγών-ενίσχυση διατομών στο δίκτυο ύδρευσης της πόλης της Λάρισας | 3.000.000,00 € |
| ΔΕΥΑ Πάρου | Σύνδεση δικτύου ύδρευσης Αγ. Υπακοής με το δίκτυο αφαλάτωσης και ολοκληρωμένο σύστημα διαχείρισης υδατικού ισοζυγίου και ελέγχου ποιότητας σε ζώνες του υφιστάμενου δικτύου μεταφοράς και διανομής του πόσιμου νερού του Δήμου Πάρου | 3.000.000,00 € |
| ΔΕΥΑ Κύμης Αλιβερίου | Προμήθεια συστήματος τηλεμετρίας, ελέγχου διαρροών, εξασφάλιση επάρκειας και ποιότητας δικτύου ύδρευσης Κύμης Αλιβερίου | 2.943.104,00 € |
| ΔΕΥΑ Σύρου | Προμήθεια φορητής μονάδας αφαλάτωσης νήσου Σύρου δυναμικότητας παραγωγής 1.000m3/ημέρα | 350.000,00 € |
| ΔΕΥΑ Φαιστού | Αντικατάσταση δικτύου ύδρευσης Μοιρών | 2.997.369,25 € |
| Δήμος Πόρου | Προμήθεια, εγκατάσταση και θέση σε λειτουργία συστήματος τηλεελέγχου - τηλεχειρισμού και ανίχνευσης διαρροών μετρητικών διατάξεων κατανάλωσης των δικτύων ύδρευσης Δήμου Πόρου | 2.022.669,40 € |
| ΔΕΥΑ Σερρών | Εργασίες αναβάθμισης εξωτερικού υδραγωγείου και κατασκευή σταθμών Τηλελέγχου- Τηλεχειρισμού, στις Τ.Κ. του νέου διευρυμένου Δήμου Σερρών | 2.591.000,00 € |
| ΔΕΥΑ Πύλου Νέστορος | Έργα ενίσχυσης δικτύου ύδρευσης Δήμου Πύλου-Νέστορος | 3.000.000,00 € |
| ΔΕΥΑ Ρόδου | Ανάπτυξη Συστήματος Ελέγχου Διαρροών και Διαχείρισης Δικτύου Ύδρευσης Δημοτικής Ενότητας Λίνδου Ρόδου | 1.313.400,00 € |
| ΔΕΥΑ Καρδίτσας | Βελτίωση και εκσυγχρονισμός του συστήματος ύδρευσης των Δημοτικών Διαμερισμάτων του Δήμου Καρδίτσας (Τ.Κ. Καρδιτσομαγούλας-Αρτεσιανού) | 2.600.000,00 € |
| ΔΕΥΑ Σικυωνίων | Διαδικτυακή υδροδότηση τοπικών κοινοτήτων Δ.Ε. Σικυωνίων | 3.790.000,00 € |
| ΔΕΥΑ Βέροιας | Εκσυγχρονισμός δικτύου ύδρευσης στον οικισμό Μακροχωρίου Δήμου Βέροιας (3η φάση-ολοκλήρωση) | 2.730.000,00 € |
| ΔΕΥΑ Λουτρακίου-Αγίων Θεοδώρων | Προμήθεια, εγκατάσταση και θέση σε λειτουργία τηλεματικού συστήματος διαχείρισης πιέσεων, ελέγχου διαρροών και παρακολούθησης ποιότητας νερού εσωτερικών δικτύων ύδρευσης ΔΕΥΑ Λουτρακίου-Αγίων Θεοδώρων | 3.000.000,00 € |
| Δήμος Ζαγορίου | Αντικατάσταση εσωτερικού δικτύου ύδρευσης Τ.Κ. Τσεπέλοβου | 447.580,65 € |
| ΔΕΥΑ Αλεξάνδρειας | Προμήθεια, εγκατάσταση και θέση σε λειτουργία συστήματος τηλεχειρισμού, τηλεελέγχου και παρακολούθησης διαρροών του πόσιμου νερού στις Δ.Ε. Αντιγονίδων, Μελίκης και Πλατέως του Δήμου Αλεξάνδρειας | 1.521.500,00 € |
| ΔΕΥΑ Μυλοποτάμου | Αξιοποίηση Γεώτρησης Δαμοβόλου για την ενίσχυση των Υδραγωγείων των οικισμών Δαμοβόλου-Αβδανίτες-Κεφάλι-Αλιάκες-Αγ.Μάμας-Αργουλιό-Καστρί-Αβδελά- Υδραγωγείο Εξαντής-Μελιδόνι\_Πέραμα | 2.019.354,84 € |
| Δήμος Πρέβεζας | Ύδρευση παραλιών Βαλανιδοράχης, Λούτσας, Βράχου, Λυγιάς, Χειμαδιού, Ριζών, Καστροσυκιάς | 5.671.966,56 € |
|  |  | **50.467.856,40 €** |

**Πρόσκληση ΙΙ «Βελτίωση των βασικών περιβαλλοντικών υποδομών και ιδίως αυτών της επεξεργασίας των λυμάτων»**

|  |  |  |
| --- | --- | --- |
| **Κύριος του Έργου** | **Τίτλος Πρότασης** | **Ποσό Χρηματοδότησης** |
| ΔΕΥΑ Μείζονος Περιοχής Βόλου | Αναβάθμιση της ΕΕΛ Βόλου | 2.593.243,64 € |
| ΔΕΥΑ Αγιάς | Δίκτυα αποχέτεσης Τ.Κ. Ομολίου | 2.803.610,46 € |
| ΔΕΥΑ Λιβαδειάς | Αναβάθμιση και επέκτασης της εγκατάστασης επεξεργασίας λυμάτων (ΕΕΛ Λιβαδειάς) | 5.000.000,00 € |
| ΔΕΥΑ Λάρισας | Δίκτυο αποχέτευσης ακαθάρτων και ΕΕΛ Κοιλάδας και αναβάθμιση ΗΜ εξοπλισμού ΕΕΛ Λάρισας | 3.266.949,00 € |
| ΔΕΥΑ Σύρου | Συλλογή, μεταφορά και επεξεργασία λυμάτων Βάρης και Μέγα Γιαλού νήσου Σύρου - α' φάση | 5.000.000,00 € |
| ΔΕΥΑ Χαλκίδας | Αναβάθμιση υποδομών διαχείρισης αστικών λυμάτων Δήμου Χαλκιδέων | 3.290.000,00 € |
| ΔΕΥΑ Ρεθύμνου | Έργα αποχέτευσης σε οικισμούς Δ' προτεραιότητας στο Δήμο Ρεθύμνου | 5.000.000,00 € |
| Δήμος Αμοργού | Κατασκευή δικτύων αποχέτεσης οικισμών Όρμου Αιγιάλης και Λαγκάδας και εγκατάστασεων επεξεργασίας λυμάτων (ΕΕΛ) περιοχής Αιγιάλης Δήμου Αμοργού | 5.000.000,00 € |
| ΔΕΥΑ Κέρκυρας | Ανανέωση και βελτίωση ΕΕΛ πόλης Κέρκυρας | 5.000.000,00 € |
| ΔΕΥΑ Βέροιας | Κατασκευή εσωτερικού και εξωτερικού δικτύου αποχέτευσης της Τ.Κ. Διαβατού του Δήμου Βέροιας | 3.798.387,10 € |
| ΔΕΥΑ Θήρας | Αποχέτευση οικισμών Αγίας Παρασκευής και Μονόλιθου Δήμου Θήρας | 3.037.500,00 € |
| ΔΕΥΑ Ξυλόκαστρου-Ευρωστίνης | Αντικατάσταση Η/Μ εξοπλισμού ΕΕΛ Ξυλόκαστρου | 1.017.586,00 € |
| ΔΕΥΑ Ιωαννίνων | Βελτίωση και ανάπτυξη βασικών υφιστάμενων περιβαλλοντικών υποδομών για την προστασία της λίμνης Παμβώτιδας - Ιωάννινα | 5.000.000,00 € |
| ΔΕΥΑ Αβδήρων | Κατασκευή δικτύου αποχέτευσης και ΕΕΛ για τον οικισμό Σελέρου | 4.290.322,46 € |
|  |  | **54.097.598,66 €** |

**Πρόσκληση ΙΙΙ «Αποκατάσταση των Χώρων Ανεξέλεγκτης Διάθεσης Απορριμμάτων (ΧΑΔΑ)»**

|  |  |  |
| --- | --- | --- |
| **Κύριος του Έργου** | **Τίτλος Πρότασης** | **Ποσό Χρηματοδότησης** |
| Δήμος Κύμης - Αλιβερίου | Ολοκλήρωση έργου αποκατάστασης ΧΑΔΑ Δήμου Κύμης Αλιβερίου  (συμπληρωματική σύμβαση έργου αποκατάστασης 4 ΧΑΔΑ του Δήμου Κύμης -Αλιβερίου) | 342.053,42 € |
|  |  | **342.053,42 €** |